Balstogės apskritis (1807–1939)

Apie dabartinę Lenkijos apskritį žr. Balstogės apskritis;
 Apie 1940–1945 m. Baltarusijos TSR egzistavusi rajoną žr. Balstogės rajonas.

Balstogės apskritis (, , ) – viena iš Rusijos imperijos, Gardino gubernijos ir Balstogės srities apskričių 1807–1915 m., viena iš Oberosto Balstogės-Gardino srities apskričių 1915–1919 m. ir viena iš Balstogės vaivadijos apskričių 1919–1939 metais. Visą šį laikotarpį apskrities ribos beveik nepasikeitė. Apskrities centras buvo Balstogės miestas. Iki I pasaulinio karo apskritis ribojosi su Gardino gubernijos Bielsko, Gardino, Sokulkos, Valkavisko apskritimis, Suvalkų gubernijos Augustavo apskritimi ir Lomžos gubernijos Ščučino, Kolno, Lomžos ir Mazovijos Vysokio apskritimis.

 Istorija 

Po Tilžės taikos, 1807 m. visa apskrities teritorija, iki taikos pasirašymo priklausiusi Prūsijos karalystės, Naujosios Rytų Prūsijos, Balstogės departamentui, atiteko Rusijos imperijai ir buvo prijungta prie naujai sudarytos Balstogės srities. 1842 m. panaikinus Balstogės sritį apskritis buvo prijungta prie Gardino gubernijos. 1915 m. apskritį užėmė Vokietijos imperija ir prijungė prie Oberosto Balstogės-Gardino srities. 1919 m. apskritis tapo II Lenkijos Respublikos Balstogės vaivadijos dalimi. 1939 m. apskritį okupavo Tarybų Sąjunga ir priskyrė ją Baltarusijos TSR, kur apskritis buvo padalinta į kelis atskirus rajonus.

 Administracinis suskirstymas 

1913 m. apskrityje buvo 12 valsčių:
 Bialostočeko valsčius, Grudeko valsčius, Dailidžių valsčius, Zabluduvo valsčius, Zavykų valsčius, Krypno valsčius, Michalovo valsčius, Obrubnikų valsčius, Pšytuliankos valsčius, Choroščiaus valsčius, Juchnoveco valsčius, Jasvilų valsčius.

XX a. tarpukariu įvairiu metu apskričiai priklausė 15 valsčių:

 Lietuviškai  Lenkiškai  Laikotarpis  Centras Bialostočeko valsčius  Białostoczek  1919–1939  Bialostočekas Choroščiaus valsčius  Choroszcz  1919–1939  Choroščius Čarna Vesės valsčius  Czarna Wieś  1919–1939  Čarna Ves Koscelna Dailidžių valsčius  Dojlidy  1919–1939  Dailidės Dolistovo valsčius  Dolistowo  1919–1939  Senasis Dolistovas Goniondzo valsčius  Goniądz  1919–1939  Goniondzas Grudeko valsčius  Gródek  1919–1939  Grudekas Kalinuvkos valsčius  Kalinówka  1919–1939  Kalinuvka Koscelna Krypno valsčius  Krypno  1919–1939  Krypnas Michalovo valsčius  Michałowo  1919–1939  Michalovas Suražo miesto valsčius  Suraż  1919–1923  Suražas Tšcianės valsčius  Trzcianne  1919–1939  Tšcianė Zabluduvo valsčius  Zabłudów  1919–1939  Zabluduvas Zavykų valsčius  Zawyki  1919–1939  Zavykai Žemojo Juchnoveco valsčius  Juchnowiec (Dolny)  1919–1939  Žemasis Juchnovecas

 Gyventojai 

Pagal 1897 m. surašymo duomenis, apskrityje gyveno 206 615 gyventojų. Balstogės mieste gyveno 66 032 žmonės, 3 436 Goniondze, 3 864 Knišine ir 1 599 Suraže.

 Tautinė sudėtis 
 Lenkai – 34% (70 149);
 Žydai – 28,3% (58 565);
 Gudai – 26,1% (53 979);
 Rusai – 6,7% (13 805);
 Vokiečiai – 3,6% (7 412);
 Ukrainiečiai – 0,29% (614);
 Žemaičiai – 0,06% (131);
 Latviai – 0,03% (68);
 Lietuviai – 0,01% (27);
 Kiti – 0,9% (1 865).1897 m. gyventojų surašymo duomenys (rus.)

 Šaltiniai 

 Nuorodos 
 Radzima.net:
 Apskrities informacija 1870 m.
 Apskrities informacija 1909 m.
 Apskrities valsčiai 1870 m.
 Apskrities valsčiai 1909 m.

Kategorija:Balstogės apskritis